**RETNINGSLINJER FOR TILDELING AV KULTURSTIPEND FOR UNGDOM**

1. Stipendet skal stimulere unge talenter til videreutvikling og økte ferdigheter innenfor sitt område.
2. Stipendet kan søkes av ungdom hjemmehørende i Østre Toten kommune. Stipendet kan tildeles ungdommer som driver med kulturaktiviteter både innenfor og utenfor det tradisjonelle utvidede kulturbegrepet. Stipend kan brukes til egenutvikling, utdanning, studiereiser, prosjektarbeid, eller som tilskudd til et vesentlig kulturarbeid / idrettsarbeid. Øvre aldersgrense for stipendet er 25 år.
3. Søknaden skal inneholde opplysninger om hva stipendet skal brukes til, og et enkelt kostnadsoverslag.
4. Hovedutvalg for samfunnsutvikling er ikke bundet av innkomne søknader, men kan på fritt grunnlag avgjøre hvem som skal få stipend, eller velge å avstå fra tildeling.
5. Mottakeren av stipendet skal kunne vise til hva stipendet er brukt til i en kort skriftlig tilbakemelding.
6. Kulturstipendet bekjentgjøres gjennom lokalpressen, med søknadsfrist 1.april hvert år.

Vedtatt av Utvalg for samfunnsutvikling 31.05.2023